# ดานีเอเล เด รอสซี
ดานีเอเล เด รอสซี   เกิดเมื่อวันที่ 24 กรกฎาคม ค.ศ. 1983 ที่กรุงโรม เป็นอดีตนักฟุตบอลชาวอิตาลี ในตำแหน่งกองกลางตัวรับ เขาเคยคว้าแชมป์ฟุตบอลโลก กับทีมชาติอิตาลี ในปี 2006 และเป็นนักฟุตบอลดาวรุ่งยอดเยี่ยมของ เซเรียอา ในปีเดียวกัน ก่อนจะได้รางวัลนักฟุตบอลแห่งปีของอิตาลีในปี 2009 ปัจจุบันเป็นผู้จัดการทีมโรมาในเซเรียอา

เด รอสซี ถือว่าเป็นนักเตะที่มีความโดดเด่นในด้านความจงรักภักดีกับสโมสรต้นสังกัด และได้รับการคาดหมายว่าจะก้าวขึ้นมาเป็นกัปตันทีมโรมา สืบต่อจาก ฟรานเชสโก ต๊อตติ ในอนาคต ปัจจุบันเขาเป็นนักเตะโรมา ที่ทำสถิติติดทีมชาติอิตาลีสูงที่สุด (74 นัด) และทำประตูได้มากที่สุด (10 ประตู)

 สโมสรอาชีพ 
 โรมา 
เด รอสซี เป็นหนึ่งในนักเตะที่ถูกเลื่อนชั้นขึ้นมาจากระบบทีมเยาวชนในปี 2001 เขามีโอกาสลงสนามในนามทีมชุดใหญ่นัดแรกเมื่อวันที่ 10 ตุลาคม 2001 ในฟุตบอลยูฟ่าแชมเปียนส์ลีก ที่พบกับอันเดอร์เลชท์จากเบลเยียม ก่อนจะได้ลงเล่นเซเรียอา เกมแรกในฤดูกาล 2002-03 ในเกมกับ โคโม่ ในช่วงเวลาดังกล่าว เด รอสซี ยังไม่มีโอกาสได้ลงเล่นในทีมของ ฟาบิโอ คาเปลโล่ บ่อยครั้งนัก เพราะมีนักฟุตบอลชื่อดังในทีมเบียดแย่งตำแหน่งกองกลางตัวรับกันหลายคน กระทั่งมามีจุดเปลี่ยนครั้งสำคัญสำหรับตัวเขา และต้นสังกัดในฤดูกาล 2004-05 เมื่อ คาเปลโล ตัดสินใจอำลาทีมเพื่อไปคุมยูเวนตุส หนึ่งในคู่แข่งสำคัญร่วมลีก ตามมาด้วยการย้ายไปสมทบของเอเมอร์สัน กองกลางทีมชาติบราซิล เปิดโอกาสให้เด รอสซี ได้ลงเล่นเป็นตัวหลักของทีมโดยทันทีในวัยเพียง 21 ปี และมีความสำคัญภายในทีมโรมา มาตลอดจนถึงปัจจุบัน เขาเคยให้สัมภาษณ์ว่าต้องการจะอยู่กับโรมาไปตลอดจนเลิกเล่นเหมือนกับ ต๊อตติ รุ่นพี่ที่เป็นตำนานของทีม

หลังจาก คริสเตียน ปานุชชี่ อำลาทีมไปหลังจบฤดูกาล 2008-09 เด รอสซี ได้รับการแต่งตั้งให้เป็นรองกัปตันทีมโรมา ถัดจากต๊อตติ กัปตันทีมคนปัจจุบัน และในระหว่างฤดูกาล 2011-12 เด รอสซี ได้ทำการต่อสัญญาฉบับใหม่กับโรมา ไปอีก 5 ปี จนถึงปี 2017 ทำให้เขากลายเป็นนักเตะที่ได้รับค่าจ้างมากที่สุดในทีมเหนือกัปตันทีมอย่าง ต๊อตติ และยังมากเป็นอันดับ 2 ของเซเรียอา รองจาก ซลาตัน อิบราฮิโมวิช อีกด้วย

 ทีมชาติอิตาลี 
เด รอสซี ลงเล่นให้ทีมชาติอิตาลีนัดแรกในเกมฟุตบอลโลก 2006 รอบคัดเลือก กับทีมชาตินอร์เวย์ เมื่อวันที่ 4 กันยายน 2004 และเขาก็แจ้งเกิดด้วยการทำประตูแรกของตัวเองในนัดนั้นทันที และได้ลงเล่นเป็นตัวหลักอย่างสม่ำเสมอมาโดยตลอด ในศึกฟุตบอลโลกรอบสุดท้ายที่ประเทศเยอรมนี เขาก่อเรื่องอื้อฉาวในเกมรอบแรกนัดที่ 2 ที่ อิตาลี พบกับ สหรัฐฯ จากการไปชักศอกใส่ ไบรอัน แม็คไบรด์ ทำให้ถูกไล่ออก และโดนฟีฟ่าลงโทษแบนถึง 4 นัด แต่จากการที่ อิตาลี ผ่านเข้าไปถึงรอบชิงชนะเลิศกับ ฝรั่งเศส ทำให้ เด รอสซี ได้กลับมาลงสนามอีกครั้ง และมีส่วนช่วยให้ทีมคว้าแชมป์โลก จากการเป็น 1 ใน 5 คนที่ยิงลูกจุดโทษตัดสิน หลังจากเสมอกัน 1-1 ใน 120 นาที

หลังจากคว้าแชมป์โลก พร้อมกับการอำลาทีมชาติของฟรานเชสโก ต๊อตติ ทำให้เสื้อหมายเลข 10 ว่างลง เด รอสซี จึงกลายเป็นตัวแทนในการสืบทอดหมายเลขดังกล่าวต่อจากนักเตะรุ่นพี่ แม้ตำแหน่งของเขาจะไม่ใช่ตัวรุกทำเกม โดยเขาใช้หมายเลขนี้ในการลงเล่นทั้งรายการ ยูโร 2008 รอบสุดท้าย และ คอนเฟเดอเรชั่นส์คัพ 2009 อย่างไรก็ตามในอีก 2 รายการหลัง เขาไม่ได้ใช้เสื้อหมายเลข 10 แต่อย่างใด โดยเปลี่ยนไปใช้หมายเลข 6 ในฟุตบอลโลก 2010 และหมายเลข 16 ซึ่งเป็นหมายเลขเดียวกันกับที่ใช้ในโรมา ใน ยูโร 2012 แทน

 ชีวิตส่วนตัว 
เด รอสซี สมรสกับ ตามารา ปิสโนลี ในวันที่ 18 พฤษภาคม 2006 โดยมีบุตรสาวด้วยกัน 1 คน ชื่อ กาย่า ก่อนที่เขากับภรรยาจะตัดสินใจแยกทางกันในปี 2009

 สถิติอาชีพ 
 สโมสร 
 สโมสร ฤดูกาล ลีก ถ้วย ทวีป อื่น ๆ รวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูโรมา2001–02เซเรียอา—3010—402002–034220——622003–041704061—2712004–053025121—3742005–063464070—4562006–0736282102105562007–0834560100115162008–093332070114342009–1033741123—49112010–112824071104032011–12324———3242012–1325040——2902013–1432140——3612014–152621170—3432015–162411062—3132016–173141081—4052017–1822100101—3222018–191811041—232รวม4594355598134261663โบคา จูเนียร์2019—20อาร์เจนตินาปริเมราดิบิซิออน501110—71รวม4644356699134262364

 สถิติการลงเล่นและทำประตูในรายการต่าง ๆ 
 เซเรียอา : 459 นัด 975ประตู
 โคปปา อิตาเลีย : 55 นัด 5 ประตู
 ซูเปอร์โคปปา อิตาเลียน่า : 4 นัด 2 ประตู
 ยูฟ่า แชมเปี้ยนส์ ลีก : 59 นัด 7 ประตู
 ยูฟ่า ยูโรปา ลีก : 35 นัด 5 ประตู
 ฟุตบอลโลก : 6 นัด 1 ประตู
 ฟุตบอลชิงแชมป์แห่งชาติยุโรป : 5 นัด 1 ประตู
 คอนเฟเดอเรชันส์คัพ : 3 นัด 1 ประตู

 สถิติการจัดการทีม 

ทีมสัญชาติตั้งแต่ถึงสถิติ			สปัล11 ตุลาคม ค.ศ. 202214 กุมภาพันธ์ ค.ศ. 2023โรมา16 มกราคม ค.ศ. 2024 18 กันยายน ค.ศ. 2024รวมทั้งหมด

 เกียรติประวัติ 
 โรมา 
 เซเรียอา: 
 รองแชมป์: 2003-04, 2005-06, 2006-07, 2007-08, 2009-10
 โคปปา อิตาเลีย: 
 แชมป์: 2006-07, 2007-08
 รองแชมป์: 2002-03, 2004-05, 2005-06, 2009-10
 ซูเปอร์โคปปา อิตาเลียน่า: 
 แชมป์: 2007
 รองแชมป์: 2006, 2008, 2010

 ทีมชาติอิตาลี 
 ฟุตบอลโลก: 
 แชมป์: 2006 
 ฟุตบอลชิงแชมป์แห่งชาติยุโรป รุ่นอายุต่ำกว่า 21 ปี: 
 แชมป์: 2004

 รางวัลส่วนบุคคล 
 นักฟุตบอลอิตาเลียนแห่งปี:
 2009
 นักฟุตบอลดาวรุ่ง เซเรียอา แห่งปี:
 2006